JUMAL KÕNELEB
Tere! Tore on taas kohtuda.
Minu nimi on Jan Cedercreuz ja siin on mu armas abikaasa Joy.
Meil on eesõigus rääkida teile Jumalariigist.
Me elame Soome riigis, aga meie keskel on ka Jumalariik.
Igaüks, kes usub Jeesusesse, pääseb ka Jumalariiki.
Meie palve on, et igaüks võiks seda kogeda
ja uskuda seda oma elus ning enda kohta kehtivana,
et keegi ei peaks olema kodutu
või mõtlema, et kõik sõltub ainult sellest maisest elust.
Sest meil on vaimulik reaalsus,
mis on vägevam ja tõelisem, kui see, mis on silmaga nähtav.
Paulus kirjutas sellest,
et võiksime näha ja kogeda rohkem seda Jumalariiki,
mis on meie keskel.
Efeslastele 1:17 on nii armas palve,
mida tasub palvetada iga päev.
Efeslastele 1:17 palub Paulus laiendatud piiblitõlkes nii:
"Issand, ma anun,
et meie Issanda Jeesuse Kristuse Jumal, kirkuse Isa,
annaks meile kõigile, kes me siin oleme,
tarkuse ja ilmutuse Vaimu Tema äratundmisel,
valgustades meie südame silmi,
et me teaksime, milline lootus on Tema kutsumises
ja milline on Tema pärandi kirkuse rikkus meis,
Sinu pühade sees
ja milline on Sinu väe võrratu suurus meie heaks.
Issand, ava me silmad nii,
et mõistaksime rohkem Sinu võrratu väe suuruse kohta,
mis Sul on meie heaks,
kes me usume Sinu tugevuse jõu mõjul."
Issand tahab ja suudab seda. Ta tahab avada meie südame silmad.
Kui Ta soovitab otsida Teda ja läheneda Talle,
siis Ta lubab tulla meie ligi.
Kui Ta ütleb, et Ta ootab me südame ukse taga,
siis selle juurde, kes Talle ukse avab,
läheb Ta sisse ja sööb õhtust ühes Temaga.
Ta koputab.
Kui Ta ütleb: "Otsige ja te leiate, koputage ja teile avatakse",
siis Ta ka mõtleb seda tõsiselt.
Ta mõtleb seda tõsiselt, et kui otsime Teda kogu südamest;
kui otsime Teda Jumala Sõnast ja palvetades,
siis saame ka maitsta ja leida.
Me võime leida midagi Jumalariigi tõelisusest,
mis Jeesuse kaudu on avanenud meile kõikidele.
Juba siin maa peal.
Ta ju ütleb, et Taevariik on lähedal.
See on tulnud meie lähedale.
Mida see tähendab?
Paulus palvetab, et me südamesilmad seda näeks.
Mitte meie füüsilised silmad, vaid südame ehk vaimulikud silmad -
et need avaneksid nägema midagi.
Mida need peaksid siis nägema?
Mitte meie sisemust.
"Valgustades teie südame silmi,
et te teaksite, milline lootus on tema kutsumises,
milline on tema pärandi kirkuse rikkus pühade sees."
Ta palub, et Jumal avaks me silmad nägema Tema riiki
ja Jumala suurust.
Jumala riik ei ole sellest maailmast.
See on vaimulik reaalsus,
mis avaneb meile palves.
See avaneb meile juba pikemat aega, kui me palvetame.
Jagame selle kohta ka siin saates.
Tahaksin enne aga rääkida ühe loo Vanast Testamendist,
mis tõestab selle vaimuliku reaalsuse olemasolu
ja seda, et võime seda näha või siis olla ka nägemata.
2. Kuningate raamatus 6:15 alates on juttu prohvet Eliisa olukorrast.
Ta oli kogu aeg rääkinud Iisraeli kuningale
vaenlaste tegemistest ja plaanidest,
nii et keegi ei suutnud Iisraeli võita, sest prohvet aitas Iisraeli kuningat.
Ehk siis prohvet nägi ette,
mida vaenlane kavatses järgmiseks teha
ja seda korduvalt.
Nii saatis vaenlaste kuningas oma armee Eliisat hävitama,
sest ta ei suutnud Eliisa pärast Iisraeli võita.
2. Kuningate 6:15:
"Kui jumalamehe teener
hommikul vara üles tõusis ja välja läks,
vaata, siis oli linna ümber sõjavägi, hobused ja vankrid.
Ja ta teener ütles temale:
Oh häda, mu isand, mis me nüüd teeme?”
Ta nägi tohutut vaenlase sõjaväge piiramas teda, Eliisat ja kogu linna.
Meie olukord võib sageli olla üpris samasugune.
Oleme sellises keerulises olukorras, kus tunneme end samamamoodi -
kõik vaenlaste väed ja katsumused ümbritsevad meid nagu sõjavägi.
"Mu katsumused, raskused ja probleemid on nii suured,
et ma ei suuda midagi teha ega saa neist kuidagi võitu.
Mu elu läheb täiega rappa.
Olukord on nii raske, et ma ei tule sellest välja."
Sul võib olla selline olukord just praegu,
kus välised, meeltega tunnetatavad olukorrad
käivad täielikult üle jõu.
Prohvet vastab, kui teenija küsib: Mu isand, mis me nüüd teeme?”
Teenija tunneb ja näeb, et nad on hukule määratud.
Eliisa vastab: "Ära karda.
sest neid, kes on meiega, on rohkem kui neid, kes on nendega!”
Kui see oleks lihtsalt sõnakõlks, et Jumal on meiega ja küll asi laabub,
siis see oleks miski, mida inimsed ikka ütlevad.
Aga Eliisa palvetas ja ütles:
Issand, tee ometi ta silmad lahti, et ta näeks!”
Ja Issand tegi poisi silmad lahti ja too nägi,
ja vaata, mägi oli täis tuliseid hobuseid ja vankreid
ümber Eliisa."
Korraga selle teenri vaimusilmad avanesid
ja ta nägi vaimumaailma ning tõelisust, mis oli nende keskel.
Ta nägi, et mägi oli täis Jumala sõjaväehulki
ja tulised vankrid liikusid ümber Eliisa.
Siis pole ju midagi viga.
Taevariigi tõelisus avanes nii Eliisale kui tema teenijale.
Issand avas nende südamesilmad ja nad märkasid,
et nendega koos oli veel keegi ja nad ei olnud üksi.
"Inglite hulgad on mulle pidevalt ja kogu aeg abiks."
See on lohutav sõnum.
See on lohutav sõnum elava Jumala kohta,
kes on koos meiega.
On olemas vaimulik tõelisus, kus Jumal on koos meiega.
See on täiesti ligidal.
Tema kaitseinglid on koos meiega.
Ta on kogu aeg koos meiega.
On sul selles osas kogemusi? Näed sa palvetades vaimumaailma?
Kas sellest tohib siis rääkida?
- Tohib, sest muidu on see vaid teooria.
See on minu jaoks midagi suurt. Kui üks hinnaline pärl mu jaoks.
See on midagi nii imelist, et ma tahaksin öelda:
palun ära trambi mu pärli peal.
Jeesus räägib Taevariigi kohta võrdumi,
et see on kui põllusse peidetud aare.
Mees leidis selle ja peitis taas
ning läks rõõmuga ja müüs ära kõik, mis tal oli
ja ostis selle põllu.
See, et Taevariik avaneb meile,
kui ma palvetan põlvili Jeesuse ees,
kui teen seda pikalt ja otsin Tema palet,
siis ma saan tunda värskendavat vett ja haljaid aasasid.
Ma tunnen Tema armastust, kuidas Ta hoiab mind süles.
Ma mõistan, et Ta on Kuningas, kes elab omas kuningriigis
ja korraga ma mõistan, et ma ei ole enam kaugel,
vaid ma elan Temaga koos selles riigis
ja olen jõudnud koju.
Ma olin varem üksinda, aga nüüd ma enam ei ole üksinda.
Kõike seda võingi ma palves Temaga koos olles kogeda.
Kui ma siis avan Piibli ja hakkan seda lugema,
lugedes neid tähendamissõnu näiteks Luuka 15. peatükist,
kus Jeesus räägib võrdpiltide kaudu, milline Isa on.
Et Isal oli kaks poega,
kellest üks läks laia ilma ja teine jäi koju.
Ta räägib seal kodust, räägib sellest kohast
ja sellest, kui teine poeg tuleb koju tagasi.
Isa räägib vanema pojaga ja ütleb, et ta on alati koos temaga
ja kõik, mis on isa oma, on tema oma.
Ja korraga ma mõistan, et see ei ole lihtsalt lohutav lugu,
mille Jeesus meile räägib, vaid Ta ütleb, et nii see ongi.
On olemas Isa ja Isakodu.
On olemas Taevariik,
kuhu igaüks meist võib tulla nagu koju.
Kui Jeesus ütleb,
et Taevariik on nüüd siin - sisemiselt meie sees,
siis Ta mõtlebki seda tõsiselt.
Kui Taavet oli lammastega aasal,
siis me näeme Vanast Testamendist,
et ta palvetas, ülistas ja armastas Issandat tundide kaupa.
Taavet laulis ja ütles:
"Issand on minu karjane, mul pole millestki puudust.
Haljale aasale paneb ta mind lebama..."
Mida ta selle all mõtleb?
Kas seda, et see karjamaa oli kuidagi eriliselt haljas?
Ei! Taavet nägi hoopis koos Issandaga Taevariiki.
Ta nägi vaimulikku tõelisust.
Ta koges lähedust Jumalaga. Ta nägi seda.
Issand viis ta vaimus haljale aasale puhkama.
"Tema kosutab mu hinge."
Ta sai kogeda hinge värskendamist.
"Sa katad mu ette laua mu vastaste silma all..."
Mis laud see on?
Jumalariigi pidulaud.
"...sa võiad mu pead õliga, mu karikas on pilgeni täis.
Ainult headus ja heldus järgivad mind kõik mu elupäevad
ja ma jään Issanda kotta eluajaks."
Ta ei mõtle seal karjas olles templi peale.
Issanda koja all mõtleb ta Jumalariiki, Jumala kodu.
Seda, mis on meie sees ja mida ei näe nende silmadega,
vaid mida võib näha vaimusilmadega.
Meil on Tema vere läbi sissepääs kõige pühamasse paika.
Me võime tulla Tema ligi. Me ei ole enam kaugel.
Korraga Piibel avaneb ja avanevad kõik imelised sõnumid.
Jeesus räägib pidevalt Jumalariigist
ja see avaneb tõelisena.
Vaimuliku reaalsusena, mis on meie sees ja koos meiega.
Imeline rõõmusõnum.
Küsimus pole üldse käskude täitmises ja püüdes olla tubli.
Asi pole heaks kristlaseks olemises, vaid imelises Jumala tõelisuses,
mis on tulnud meie käeulatusse Jeesuse kaudu.
Rõõm, rahu, armastus, arm, jõud.
Kõik see, mida kord tõeliselt kogeme, kui sureme ja pääseme Taevariiki.
See sama tõelisus
avaneb meile Jeesuse kaudu nagu läbi peegli juba praegu.
Saan juba praegu vaadata seda nagu peeglist.
Ma saan maitsta Püha Vaimu lähedust,
mis on nagu armastuse jõgi, mis värskendab mu hinge.
Ja korraga olen ma nagu laps, kes on jõudnud koju.
Jumal ütleb Vanas Testamendis oma prohvetite kaudu
Hesekieli 34:16:
"Ma otsin kadunut ja toon tagasi eksinu,
ma seon haavatut ja kinnitan nõtra."
See kõik vastab tõele.
Mu meelest on väga väärtuslik, et sa julged sellest rääkida.
Ma tahan ka rääkida sellest,
sest me usuelu on sageli ainult teoloogia ja teooria
ja siis ei ole selles väge.
Me võime rääkida ilusaid sõnu, kuid me vajame tõelist väge ja abi.
Tõelist elavat Jumalat.
Me räägime teemast, mida võib olla ehk raske mõista.
Võibolla tekitab see ka küsimusi: "Mida te ikka tegelikult kogete?
On see äkki lihtsalt te enese kujutlusvõime vili?"
Kuid me tahame ikkagi sellest rääkida,
sest need kogemused me elus Jumala tõelisusest ja Tema riigist
on tõesti tõesed.
Mida rohkem aega me veedame Piiblit lugedes,
mida rohkem aega veedame palvetades,
seda kergemini oskame eristada,
mis on lihaliku loomuse ja ettekujutuse vili
ja mis on tõeline Jumalariik.
See toob tohutu rahu ja täiesti erineva vaatenurga,
kui mõistad, et oledki pärit teisest riigist,
mis on täiesti tõeline ja mitte mingi muinasmaailm.
Kuid sinna pääsevad vaid need, kes usuvad lapse kombel.
Just nii nagu Issand ütles.
- Me oleme teise Kuningriigi kodanikud.
Jeesus ütles Johannese 17:14:
"Nemad ei ole maailmast nii nagu minagi ei ole maailmast."
Me oleme tegelikult teisest kuningriigit.
Ja nagu juba varem oleme Koloslastele 1:13 lugenud:
"Kes meid on kiskunud välja pimeduse meelevallast
ja asetanud oma armsa Poja kuningriiki."
Me kuulume teise Kuningriiki ja muidugi tahab Issand,
et see saaks igaühe meie jaoks tõeliseks.
Milline turvaline kaitse, et ma ei olegi siin üksinda,
ega ürita ise või kogudusena ehitada Jumala Kuningriiki maa peale
või üritada kuidagi kogudusega avaldada mõju siin maailmas.
Selle asemel me juba oleme osa Tema Kuningriigist,
mis on juba olemas.
See teeb heas mõttes alandlikuks,
et ma ise ei suuda midagi ehitada.
Olen lihtsalt osake Jumalariigist, mis on juba olemas.
Seda on väga hea teada.
Matteuse 6:33 annab Issand soovituse:
"Aga otsige esmalt
Jumala riiki ja tema õigust."
Seda õpetab Ta siis,
kui jüngrid muretsevad, kuidas nad hakkama saavad.
Kust leida toitu ja riideid? Kuidas tulla toime Issandat järgides?
"Kas Issand hoolitseb meie eest? Kas meil jääb ikka hing sisse?
Kuidas me hakkama saame?"
Selle peale Ta ütlebki:
"Aga otsige esmalt Jumala riiki ja tema õigust,
siis seda kõike antakse teile pealegi!"
Ta soovitab meil ka palvetada, õpetades "Meie Isa" palves:
"Meie Isa, kes sa oled taevas! Pühitsetud olgu sinu nimi!
Sinu riik tulgu,
sinu tahtmine sündigu
nagu taevas, nõnda ka maa peal!"
Juba praegu, mitte ainult kunagi tulevikus.
Seda tahame julgelt ka sulle paluda,
et vaimulik reaalsus ja palves kogetud Jumala ligiolu
võiksid tõesti saada tugevamaks ka sinu elus.
Et võiksid seda kogeda
ja näha vaimusilmadega seda tohutut lootust,
mis meil on juba olemas.
Jumalariik, mis on tõeline. Issanda ligiolu, mis on tõeline.
Et võiksid kogeda, et oled juba kohale jõudnud;
et sa oled juba kodus.
Mida rohkem see avaneb, seda rohkem mõjutab see me elu
ja kindlustunne ning jõud kasvab, rahu, rõõm ja õigus kasvab.
Vabadus, tervis, toimetulek - see kõik kuulub sinna paketti.
Otsi siis esmalt Jumalariiki ja kõik muu antakse sulle pealekauba.
Aamen.
Palvetame koos sinuga
Aitäh Taevane Isa, et Sinu riik on sisemiselt meie sees.
Issand, palume Pauluse sõnade järgi kirjast Efeslastele:
ava me südamesilmad nägema!
Ava me südamesilmad nägema Sinu riigi tõelisust ja Sinu ligiolu.
Lase igaühel kogeda ja näha Sinu Kuningriiki.
Aitäh Issand, et Sa viid meid haljastele aasadele ja hingamisveele.
Aitäh Isa.
Aitäh Issand, et võime olla Su ees.
Võime tuua kogu oma elu kaasa.
Toome siia me lapsed ja lapselapsed.
Aitäh, et mina ja Jan võime tuua siia iga televaataja.
Võime tuua Su palge ette igaühe elu ja olukorrad.
Iga ihu heaolu ja tervise.
Me võtame Janiga meelevalla iga haiguse üle,
mis mingilgi kombel püüab häirida mõnda televaatajat.
Jeesuse nimel! Halleluuja! Tänu olgu Issandale!
Välja igast ihust iga haigus! Halleluuja! Tänu Issandale!
Aitäh Issand Taevariigi eest!
Me palume Jeesuse soovituse järgi:
Tulgu Sinu riik igasse ihusse. Halleluuja! Tänu Issandale!
Tänu Issandale täie tervise eest
pealaest jalatallani igaühele, kes seda saadet vaatab.
Aitäh Issand, et Sa oled tõeline ja elav
ning puudutad just nüüd igaühte, kes vajab Sinu puudutust.
Just praegu, Jeesuse nimel! Tänu olgu Issandale!
Aitäh Issand vabaduse eest!
Vabaduseks on Kristus meid vabastanud.
Vabaduseks on Kristus meid igat ühte vabastanud.
Igaüks on vabastatud täielikku Jumala lapse kirkuse vabadusse.
Aitäh Issand, et oled meid juba tõstnud välja pimeduse riigist
ja asetanud oma armsa Poja kuningriiki.
Sellepärast seome nüüd iga vaenlase väehulga,
et iga pimedus taganeks kõikidest Jeesuse nimel.
Tänu Issand, et meil ei ole pimedusega mingit pistmist
ja pimedusel ei ole meiega mingit pitmist.
Meid on juba asetatud valguse Kuningriiki.
Aitäh Issand, et oleme Sinu armsa Poja Kuningriigis
kus ei ole mingit pimedust.
Tänu Issand, et võime tõesti kuulutada vabadust igaühele
Jeesuse nimel.
Aitäh Issand, et võime elada valguse lastena.
Sa oled öelnud: "Käige valguses, nõnda nagu Issand on valgus."
Me astume valgusesse.
Me astume evangeeliumisse ja rõõmusõnumisse,
ajades oma selja sirgu.
Me käime selles valguses,
millesse Sina oled meid juba asetanud.
- Aamen.
Tänu Issandale! Halleluuja!
Aitäh kõigile vaatajatele ka tagasiside ja palvesoovide eest.
On liigutav saada neid palvesoove.
Palvetame kõigi eest, kes meile neid saadavad.
Neid võib saata elektronposti kaudu
või külastades me kodulehekülge, mis on nähtav ekraanil.
Nii et ka kodulehekülje kaudu võib saata oma palvesoove.
Sealt võib tellida ka me infolehte, milles on õpetust
ja infot me kooli ning lasteaia kohta.
Sealt saab ka infot, kuidas tellida minu kirjutatud raamatuid.
Me räägime Jumalariigist ja ma märkasin just,
et selle raamatusarja nimi on "Kuningriigi saladused".
Panin selle nime juba tükk aega tagasi
teadmata, et hakkame sellest rohkem rääkima,
saades rohkem ilmutust Jumala Kuningriigist.
Kui tahad rohkem teada,
kuidas saada lähedasemaks Jumalaga,
leida ühendus Püha Vaimuga,
saada teada, kuidas Jumal sind näeb
ja sa soovid rohkem usku oma ellu või abi majanduslikes küsimustes,
siis need raamatud on sulle suureks abiks.
Neid saab tellida meie kodulehekülje kaudu.
Aitäh ka kõikidele, kes te toetate me kristlikku kooli.
Olge õnnistatud Jeesuse nimel! Aamen.
Evangeeliumiga on kiire.
On vägev, et TV7 kaudu saab evangeeliumi levitada kogu aeg
ja aina enamatesse kodudesse.
Kui soovid lüüa kaasa evangeeliumi levitamises,
siis toeta TV7 tööd ja tegevust.
Võid helistada 900 1770 (kõne hind 10 eurot)
või kasutada kontonumbreid, mida näed peatselt ekraanil.
Löö kaasa ja investeeri evangeeliumisse,
sest evangeelium on päästev sõnum igaühe jaoks, kes seda usub.
Tahame, et see leiaks tee igasse kodusse.
Aamen.
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019